ΦΩΣ ΣΕ ΔΡΑΣΗ

Το νόημα της ελευθερίας
2020-03-08 19:00 - 21:00 (Europe/Athens)
Τι σημαίνει όμως το να είσαι ελεύθερος? Ελευθερία σημαίνει απλά να μην υπάρχει κάποιος έξω από εσένα που να μπορεί να σου επιβάλλει τη γνώμη του; Το νόημα της ελευθερίας είναι πολυσύνθετο και ο καθένας από εμάς το αντιλαμβάνεται και το βιώνει διαφορετικά.Μπορούμε να διαχωρίσουμε όσο το δυνατόν γίνεται το νόημα αυτό σε 4 γενικές κατηγορίες, την σωματική ελευθερία, πνευματική ελευθερία, συναισθηματική και ψυχική ελευθερία. Ελεύθερη βούληση είναι η ικανότητά μας να δομούμε το δικό μας αφήγημα για το νόημα και τον σκοπό της ζωής μας.Μόνο οι άνθρωποι έχουν αυτό το χάρισμα ή την ικανότητα να πηγαίνουν πέρα από τα όρια της ύπαρξής τους, να επιλέγουν ελεύθερα τον δρόμο που θα ακολουθήσουν. Ο Ζίγκμουντ Φρόυντ,( 1856-1939, Αυστριακός ψυχίατρος) λέει :Οι περισσότεροι άνθρωποι δεν θέλουν πραγματικά ελευθερία, επειδή η ελευθερία προϋποθέτει ανάληψη ευθύνης, και οι περισσότεροι άνθρωποι τρέμουν την ανάληψη ευθύνης. Εισήγηση: Μιχαηλίδης ΔημήτρηςΕίσοδος Ελεύθερη (Υποχρεωτική κατανάλωση ροφήματος για το καφέ που μας φιλοξενεί)

Ο ρόλος της γυναίκας στον αναδυόμενο πολιτισμό
2020-03-08 17:00 - 19:00
H αρσενική αρχή τείνει προς τον διαχωρισμό, προς ατομικό εγώ. H θηλυκή αρχή, από την άλλη, είναι η ενοποιός δύναμη, η οποία μπορεί να εργάζεται πέρα από το άτομο σε μια κοινή συνείδηση. Αυτοί οι δύο κόσμοι αντί να ανταγωνίζονται ή να διαλύονται σε μια ουδέτερη ομογενοποίηση μπορούν να αλληλοσυμπληρώνονται, να βοηθούν ο ένας τον άλλο, ώστε να ανυψωθούν σε ένα ανώτερο πνευματικό επίπεδο.Ώρα προσέλευσης 5. Έναρξη 5,15 ΑΚΡΊΒΩΣ. ΠΡΟΣΟΧΗ!!! Η συνάντηση θα γίνει στο “Veneto” Επιμενίδου 9 Με το Γιάννη Αυγουστάτο (ψυχίατρο, ιδρυτή της κίνησης “Φώς σε Δράση”

Αιώνια Νεότητα
2020-03-07 17:00 - 19:00
Εκείνος που είναι ήρεμος κι ευτυχής από τη φύση του δεν θα νιώσει καθόλου την πίεση της ηλικίας, αλλά γι’ αυτόν που έχει την αντίθετη διάθεση και η νεότητα και τα γηρατειά είναι το ίδιο βάρος. ΠΛΑΤΩΝ

Ανοιχτό Μικρόφωνο - Διευρυμένες καταστάσεις συνείδησης
2020-02-26 16:00 - 18:00
Στην προσεχή εκπομπή “ΑΝΟΙΧΤΟ ΜΙΚΡΟΦΩΝΟ ΜΕ ΤΟΝ ΓΙΑΝΝΗ ΑΥΓΟΥΣΤΑΤΟ” που μεταδίδεται ζωντανά από τον διαδικτυακό ραδιοσταθμό http://www.e-roi.gr/ και ταυτόχρονα από το κανάλι του ΕΠΑΜ στο youtube : https://www.youtube.com/user/EPAMvideo/featured , από τις 16.00-18.00.Στο δεύτερο μέρος οι ακροατές μπορούν να υποβάλλουν τις ερωτήσεις και να κάνουν τα σχόλιά τους στο τηλ.του σταθμού : 210-3428676

The Truman Show
2020-02-16 11:00 - 15:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος ανοίγει τη νέα χρονιά με την πολυβραβευμένη ταινία “The Truman Show”. Πρόκειται για μια αμερικανική δραματική κωμωδία παραγωγής 1998, σε σκηνοθεσία Πίτερ Γουίαρ και σε σενάριο Άντριου Νίκολ. Πρωταγωνιστεί ο Τζιμ Κάρεϊ μαζί με τους Εντ Χάρις και Λόρα Λίνεϊ.Η ταινία αφηγείται τη ζωή του Τρούμαν, ενός άνδρα του οποίου η ζωή μεταδίδεται εν αγνοία του 24 ώρες το εικοσιτετράωρο σε δισεκατομμύρια ανθρώπους ανά τον κόσμο.Το έργο ήταν εμπορική και καλλιτεχνική επιτυχία και έλαβε 3 υποψηφιότητες για Όσκαρ , ενώ βραβεύτηκε με 3 Χρυσές Σφαίρες.Ως μια πρώτη ανάγνωση, το ιδιοφυές αυτό φιλμ είναι μια πεσιμιστική ματιά πάνω στον κόσμο που άγγιζε το τέλος της χιλιετίας. Η εικόνα μιας κοινωνίας αποξενωμένης και ηδονοβλεπτικής, όπου το πιο δημοφιλές τηλεοπτικό σόου επιτρέπει στα μέλη της να κατασκοπεύουν 24 ώρες τη ζωή όχι ενός χαρακτήρα, αλλά ενός αληθινού ανθρώπου. Ενός κόσμου σε παρακμή, ο οποίος είναι τόσο κενός και αλλοτριωμένος, ώστε να αναδεικνύει σε θέαμα την καταδίκη ενός ανθρώπου που βρίσκεται φυλακισμένος, εν πλήρη άγνοια και παρά τη θέλησή του, σε ένα παραδεισένιο νησάκι που στην ουσία είναι ένα καρτ-ποσταλικό ισόβιο κάτεργο, για να ξεχνά ότι η μοναδική ζωή που έχει είναι αυτή που του προσφέρει η μικρή οθόνη.Η ταινία αναδεικνύει πολλά άλλα σημαντικά και προφητικά θέματα προβληματισμού, που θα αναλυθούν διεξοδικά, μετά την προβολή, από τον ψυχίατρο-ψυχοθεραπευτή Γιάννη Αυγουστάτο, που θα συντονίσει και τη συζήτηση με τους θεατές.Μη την χάσετε! Είσοδος με ελεύθερη συνδρομή

Πνευματική Νοημοσύνη
2020-02-15 17:30 - 19:30
Συναισθήματα υπάρχουν και σε ζώα. Πνεύμα μόνο στον άνθρωπο!!!!Ποια είναι τα στοιχεία της Πνευματικής Νοημοσύνης ;Πως μπορεί κάποιος να την καλλιεργήσει ;Και σε τι θα ωφεληθεί ;

Ανοιχτό Μικρόφωνο - Το Μυστήριο της Συνειδητότητας
2020-02-12 16:00 - 18:00

Ο πραγματικός μου εαυτός
2020-02-09 19:00 - 21:00
Οι περισσότεροι άνθρωποι έχουμε πολύ περιορισμένη γνώση για το τι ακριβώς είμαστε τόσο σε ψυχολογικό όσο και σε συναισθηματικό ή διανοητικό επίπεδο.Η φράση «Γνώθι σαυτόν» αποτελεί ίσως μία από τις αρχαιότερες επιταγές του Δυτικού Πολιτισμού και παρόλο που φαίνεται ως μία φράση με αυτονόητη σημασία, λίγοι είναι αυτοί που πραγματικά αντιλαμβάνονται τη σημασία της.Η αυτογνωσία είναι μία διαδικασία απελευθέρωσης από μία θυματοποιημένη στάση ζωής προς μία περισσότερο ενεργητική και συγχρόνως ευεργετική.Σύμφωνα με τον Γιούνγκ, η ανάγκη για αυτογνωσία είναι έμφυτη και επιτακτική.Η διαδικασία της αυτογνωσίας δεν είναι εύκολη υπόθεση και στην προσπάθεια μας αυτή συναντούμε εσωτερικούς μηχανισμούς αντίστασης.Θα μπορούσαμε να πούμε ότι προτιμάμε να παραμένουμε σε μία γνώριμη κατάσταση που δεν μας είναι ευχάριστη παρά να πορευτούμε προς τον δρόμο της αλλαγής.Μήπως ήρθε η ώρα να γνωρίσουμε ποιοι πραγματικά είμαστε εμείς και ποιοι είναι αυτοί οι άλλοι γύρω μας; Ίσως έτσι βρεθούμε ένα βήμα πιο κοντά στην προσωπική μας ευτυχία και τον σκοπό της ζωής μας! Εισήγηση:Αλεξάνδρα ΠαπαδοπούλουΕίσοδος Ελεύθερη (Υποχρεωτική κατανάλωση ροφήματος για το καφέ που μας φιλοξενεί)

Η Πλήξη και η Έκ-πληξη
2020-02-02 11:00 - 13:00
Συνάντηση του Φιλοσοφικού Καφενείου της Αθήνας για τον μήνα Φεβρουάριο 2020.Πλήξη νιώθουμε όταν ζούμε σε καταστάσεις που δεν μας κεντρίζουν το ενδιαφέρον, σκοτώνουν τη φαντασία και δεν μας βοηθούν να εξελιχθούμε. Η πλήξη, είναι σαν τον πυρετό και τον σωματικό πόνο. Δεν είναι κάτι κακό, αλλά είναι ένδειξη ενός κακού που πρέπει να αντιμετωπιστεί. Αυτό το δυσάρεστο συναίσθημα, αν δεν βιαστούμε να το ναρκώσουμε, μπορεί να μας οδηγήσει σε σημαντικές αλλαγές που θα μας χαρίσουν αυθεντική χαρά, ζωντάνια και δημιουργικότητα.

Ανοιχτό Μικρόφωνο - Μισαλλοδοξία και Ανεκτικότητα
2020-01-29 16:00 - 18:00
Στην προσεχή εκπομπή “ΑΝΟΙΧΤΟ ΜΙΚΡΟΦΩΝΟ ΜΕ ΤΟΝ ΓΙΑΝΝΗ ΑΥΓΟΥΣΤΑΤΟ” που μεταδίδεται ζωντανά από τον διαδικτυακό ραδιοσταθμό http://www.e-roi.gr/ και ταυτόχρονα από το κανάλι του ΕΠΑΜ στο youtube, από τις 16.00-18.00.Στο δεύτερο μέρος οι ακροατές μπορούν να υποβάλλουν τις ερωτήσεις και να κάνουν τα σχόλιά τους στο τηλ.του σταθμού : 210-3428676

Κοπή βασιλόπιτας - εορτασμός και μουσική εκδήλωση
2020-01-25 18:00 - 20:30
Το Φιλοσοφικό Καφενείο Καβάλας σας προσκαλεί στη κοπή της πρωτοχρονιάτικης πίτας για το 2020.Την εκδήλωση θα πλαισιώσει μουσικά η Χρυσούλα Μίσχου (καθηγήτρια μουσικής και φίλη του Φιλοσοφικού) την οποία και ευχαριστούμε για την προσφορά της!Θα χαρούμε με την παρουσία σας!!!

Παίκτες ή θεατές στο παιγνίδι της ζωής;
2020-01-25 17:00 - 19:00 | Φυγόκεντρος, Parodos Evans, Ηράκλειο, Κρήτη, 71201, Greece
Υποδεχόμαστε κάθε νέα χρονιά με ευχολόγια και προσδοκίες. Και αλλάζουν οι χρονολογίες κι εμείς κάνομε συχνά τα ίδια ακριβώς πράγματα, περιμένοντας παραλόγως άλλα αποτελέσματα. Τελικά είμαστε διατεθειμένοι να αναλάβουμε την ευθύνη και γίνομε παίκτες στο παιγνίδι της ζωής ή θα παραμείνουμε ανεύθυνοι θεατές, που αδυνατούν ωστόσο να επηρεαζόσουν την εξέλιξη και την έκβαση του παιγνιδιού ;

Οι ρόλοι με τους οποίους θέλουμε να ελέγξουμε τους άλλους
2020-01-12 19:00 - 21:00
Ο Σαρτρ, ένας από τους κυριότερους εκπροσώπους του φιλοσοφικού υπαρξισμού, αναφέρει:«Ο άνθρωπος που ξυπνάει το πρωί και βάζει το προσωπείο του καλού οικογενειάρχη, συζύγου, επαγγελματία και φίλου, περνάει ολόκληρη τη μέρα του φορώντας την μάσκα του.Όταν όμως γυρίσει σπίτι το βράδυ και βγάλει την μάσκα του, συνειδητοποιεί με φρίκη ότι πίσω από το προσωπείο του δεν υπάρχει πρόσωπο!». Θα περιτριγυριζόμαστε και εμείς από άλλους «μασκοφόρους» που θα μας αντιμετωπίζουν και εκείνοι το ίδιο ωφελιμιστικά και επιφανειακά όπως εμείς.Κάτι τέτοιο είναι προφανές ότι θα μας εμποδίζει να διαμορφώσουμε ουσιαστικές και ειλικρινείς σχέσεις που θα έχουν γνώμονα την αγάπη και τον αλληλοσεβασμό.Στο γνωμικό του ο Σαρτρ επισημαίνει έντονα ότι καθώς η νύχτα θα έρθει, ο άνθρωπος θα βγάλει το προσωπείο του και τότε με φρίκη θα έρθει αντιμέτωπος με την αλήθεια.Με το γεγονός ότι έχει χάσει πλέον την προσωπικότητά του ή ακόμα χειρότερα ότι δεν διαμόρφωσε ποτέ κάποια προσωπικότητα. Μην αφήσεις τη ζωή σου να φύγει, λοιπόν, πέτα τη μάσκα σου, αποδέξου και ανακάλυψε τον εαυτό σου, ό,τι δε σου αρέσει σε εσένα μην το απαρνηθείς απλώς προσπάθησε να το βελτιώσεις.Πλησίασε ουσιαστικά τους συνανανθρώπους σου και μάθε από εκείνους χωρίς να γίνεσαι «έρμαιό» τους αναζητώντας συνεχώς την προσοχή και την αποδοχή τους. Μη χάνεις το παρόν σου προσπαθώντας να επιτεύξεις μια ψεύτικη τελειομανία που στην πραγματικότητα δεν υφίσταται! Να είσαι ο εαυτός σου γιατί όταν θα πέσει η μάσκα σου… τότε είσαι έτοιμος να αντικρίσεις το θέαμα ενός ανύπαρκτου εαυτού; Εισήγηση :Αλεξάνδρα Παπαδοπουλου ΕίσοδοςΕλεύθερη (υποχρεωτική κατανάλωση ροφήματος για το καφέ που μας φιλοξενεί )

Το Μέτρο και η Μετριότητα
2020-01-12 11:00 - 13:00
Πρώτη συνάντηση για το νέο χρόνο 2020 του Φιλοσοφικού Καφενείου Αθήνας, την Κίνησης ΦΩΣ ΣΕ ΔΡΑΣΗ. Είσοδος ελεύθερη «Αν κοιτάξουμε προς τα έργα των ανθρώπων, θα ονομάσουμε καλά εκείνα που τίποτε δεν τους λείπει, αλλά και τίποτε παρά πάνω δεν έχουν από ό, τι πρέπει. Κάθε έλλειψη και υπερβολή φθείρει· σώζει η μεσότητα. Το ίδιο συμβαίνει με τις πράξεις· είναι σωστές, όταν δεν τραβάνε στα άκρα, αλλά κρατιούνται στη μεσότητα»Αριστοτέλης,”Ηθικά Νικομάχεια”, 1106 a 26. Η δικτατορία της μετριότητας είναι πολύ αυστηρή με όσους ξεχωρίζουν και ξεφεύγουν από τον γκρίζο μέσο όρο, γιατί της καθρεπτίζουν την ασημαντότητά της και το προδομένο δυναμικό της. Φοβάται τους αουτσάιντερς, τους διαφορετικούς και τους χαρακτηρίζει τρελούς και απροσάρμοστους. Ενίοτε τους περιθωριοποιεί και τους καταδιώκει.

Περί-ουσία Vs Ουσίας της ύπαρξης
2020-01-11 17:00 - 19:00
Τι νομίζουμε ότι είμαστε; Η περι-ουσία που περιέχει την ουσία ή η ουσία που περιβάλλεται από την περι-ουσία;Το νόημα της Ύπαρξηςπού ενυπάρχει και γιατί;Μήπως στην ουσία επειδή μόνον έτσι βρίσκουμε το νήμα με το οποίο υπηρετούμε τον νόμο της αιωνιότητας της ουσίας;Για ποιό από τα δύο και πώς το φροντίζουμε ή για ποιό και πώς θα έπρεπε να το φροντίζουμε για όσο ζούμε σε αυτήν την μορφή Ύπαρξης;

Μουσείο Σύγχρονης Τέχνης Γουλανδρή
2020-01-08 14:30 - 17:00
Αγαπητοί φίλοι, με χαρά σας ανακοινώνουμε ότι την Τετάρτη 8/1/2020, θα πραγματοποιηθεί επίσκεψη και ξενάγηση στο “Μουσείο Σύγχρονης Τέχνης Β.& Ε. Γουλανδρή”, για τους φίλους του “Εικαστικού Φωτός”.Η συλλογή του Ιδρύματος είναι από τις σημαντικότερες ιδιωτικές συλλογές και περιλαμβάνει έργα των: El Greco, Vincent Van Gogh, Paul Gauguin, Claude Monet, Paul Cezanne, Edgar Degas, Auguste Robin, Pablo Picasso κ.α. Παρακαλούμε να δηλώσετε άμεσα τη συμμετοχή σας γιατί οι θέσεις είναι περιορισμένες και θα τηρηθεί σειρά προτεραιότητας. ΔΗΛΩΣΗ ΣΥΜΜΕΤΟΧΗΣστο email μας: eikastikofos@gmail.com ΚΌΣΤΟΣ ΣΥΜΜΕΤΟΧΗΣ10 ευρώ (στην τιμή περιλαμβάνονται η είσοδος στο Μουσείο και η ξενάγηση).

Γιορτή με ήχους και γεύσεις από την Ινδία
2020-01-04 20:00 - 23:30 | Shantom, Τριπόλεως 35Α, Αθήνα, Χαλάνδρι, Greece
Φίλες και φίλοι μαςετοιμάζουμε για τη νέα χρονιά μια διαφορετική γιορτή για τα δύο χρόνια της ομάδας και σας προσκαλούμε να τα γιορτάσουμε μαζί!Στις 4 Ιανουαρίου ημέρα Σάββατο και ώρα 8:00 μ.μ. σας υποδεχόμαστε στον πολυχώρο SHANTOM της Λήδας Shantala, για μια ιδιαίτερα αφυπνιστική βραδυά.Σε αυτόν τον δημιουργικό χώρο υψηλής αισθητικής θα δοκιμάσουμε γεύσεις ινδικής κουζίνας, θα χορέψουμε σε έθνικ ρυθμούς, θα τραγουδήσουμε και θα μοιραστούμε στιγμές χαράς αλλά και ιδέες για τη νέα χρονιά!Ας θυμηθούμε μερικές από τις δράσεις της ομάδας μας την χρονιά που πέρασε:– Συμμετοχή στον δρομικό αγώνα Ιωάννης Καποδίστριας στην Αίγινα– Συμμετοχή στον δρομικό αγώνα «5th Lycabettus Run 2019» στον Λυκαβηττό– Αφυπνιστική πεζοπορία με το Φιλοσοφικό Καφενείο Πάτρας και Πεζοπόρους Πάτρας στην λίμνη Τσιβλού.– Ανάβαση στο μονοπάτι του Δευκαλίωνα στον Παρνασσό και Φιλοσοφικός Περίπατος στους Δελφούς– Συμμετοχή στον ορεινό αγώνα Zagori mountain running– Ανάβαση στον Όλυμπο– Αφυπνιστική πεζοπορία στον Υμηττό– Συμμετοχή στον 37ο Μαραθώνιο της Αθήνας– Φιλοσοφικός περίπατος στον αρχαιολογικό χώρο της Ελευσίνας… Σημ: για την ξεχωριστή βραδυά μας φοράμε άνετα ρούχα και βγάζουμε παπούτσια! Δηλώστε την παρουσία σας μέχρι τις 30/12/19 στο email:dromikofos@gmail.com Σας περιμένουμε!

Ο Μικρός Βούδας
2019-12-15 11:00 - 15:00 | Κινηματογράφος Μικρόκοσμος, Greece
O Αφυπνιστικός Κινηματογράφος της Κίνησης “ΦΩΣ ΣΕ ΔΡΑΣΗ” παρουσιάζει την εξαιρετική ταινία (1993) του Bernardo Bertolucci, με πρωταγωνιστές τους Keanu Reeves, Chris Isaak και Bridget Fonda. Μετά την προβολή ο ψυχίατρος και ψυχοθεραπευτής Γιάννης Αυγουστάτος θα αναλύσει τα κεντρικά θέματα της ταινίας και θα συντονίσει τη συζήτηση με τους θεατές.Ώρα έναρξης 11.00 πμ.Είσοδος με ελεύθερη συνδρομή. Λίγα λόγια για την υπόθεση του έργου :Η οικογένεια Κόνραντ ζει μια ήσυχη ζωή στο Σιάτλ. Ο πατέρας Ντήν μηχανικός, η Λίζα η μητέρα διδάσκει, ο Τζέσσε ο γιος τους ένα μικρό αγόρι εννέα ετών πολύ έξυπνο. Μια ομάδα βουδιστών μοναχών με επικεφαλής τον Λάμα Νορμπού έρχεται μια μέρα να τους εκπλήξει. Κατ’ αυτούς ο Τζέσσε μπορεί κάλιστα να είναι η μετενσάρκωση ενός από τους μεγαλύτερους πνευματικούς τους αρχηγούς που χάθηκε εδώ και εννέα χρόνια. Στο Νεπάλ άλλα δύο παιδιά δείχνουν πως ανταποκρίνονται στο ίδιο πρόσωπο.Να χειριστείς αυτό το θέμα χωρίς αδεξιότητες θα αποκάλυπτε μια ιδιαίτερη δεξιότητα. Ο Μπερτολούτσι κέρδισε το στοίχημα επιλέγοντας ορθολογικά σε όλα τα επίπεδα. Στον βαρύ διδακτισμό, στην υπερβολή του μυστικισμού ο σκηνοθέτης του «Τελευταίου Αυτοκράτορα» προτίμησε αγνότητα και ποίηση.

Ο σκοπός, το νόημα της ζωής
2019-12-08 19:00 - 21:00
Ο σκοπός ή το νόημα της ζωής είναι ένα παλιό φιλοσοφικό ερώτημα από εκείνα για τα οποία έχουν ειπωθεί πολλά.Για ποιόν λόγο είμαστε εδώ;Τι είμαστε;Από που προερχόμαστε;Ποιος είναι ο σκοπός μας;Τι έχει αξία στη ζωή;Ο σκοπός της ζωής πέρα από ένα φιλοσοφικό ερώτημα είναι και ένα προσωπικό ερώτημα.Πολλές φορές η ζωή μας «προγραμματίζεται» από εμάς ή τους άλλους με τέτοιο τρόπο ώστε παραλείπουμε να κατανοήσουμε τον πραγματικό μας σκοπό.Χτίζουμε την εικόνα του εαυτού μας με βάση το επάγγελμα, τη μόρφωση και τους διάφορους άλλους ρόλους που αναλαμβάνουμε στην κοινωνία.Πέρα όμως από όποιους ρόλους μας χαρακτηρίζουν, υπάρχει μέσα μας «ένας βαθύτερος σκοπός» ένας σκοπός που σχετίζεται άμεσα με την ευδαιμονία και την αίσθηση της προσωπικής εκπλήρωσης.Η αναζήτηση και η εύρεση νοήματος είναι θεμελιώδη στοιχεία της προσωπικής μας εξέλιξης. Όταν οι άνθρωποι αναγνωρίσουμε ένα σκοπό ή μια κατεύθυνση στη ζωή μας , κάνουμε το πρώτο βήμα προς την αυτοπραγμάτωση.Ο καθένας από μας έχει το δικό του νόημα, το δικό του σκοπό. Ποτέ δεν είναι αργά όμως να ανακαλύψουμε ποιο είναι το δικό μας νόημα, εάν πιστεύουμε ότι δεν είναι αργά.(Αυτά και άλλα πολλά ελάτε να συζητήσουμε από κοντά!)Εισήγηση: Αλεξάνδρα ΠαπαδοπούλουΕίσοδος Ελεύθερη (Υποχρεωτική κατανάλωση ροφήματος για το café που μας φιλοξενεί)

Τύχη και ατυχία
2019-12-08 11:00 - 13:00
Στο Φιλοσοφικό Καφενείο Αθήνας, της Κίνησης ΦΩΣ ΣΕ ΔΡΑΣΗ.Στην αρχαιότητα η τύχη ήταν θεά, κόρη του Ερμή και της Αφροδίτης, και λατρευόταν από τους αρχαίους Έλληνες ως προστάτιδα των πόλεων. Η αντίστοιχη ρωμαϊκή θεότητα ονομαζόταν Φορτούνα. Η αντίθετη έννοια της τύχης, είναι η ατυχία, η γρουσουζιά, η (γ)καντεμιά , λέξη που κατά πάσα πιθανότητα προέρχεται , κατ’ ευφημισμό, από την τουρκική kadem (=καλή τύχη), ενώ άλλοι την συνδέουν με την αγγλική έκφραση God damn (Γκαντέμ).Η τύχη και η ατυχία αναφέρονται σε ευνοϊκές ή δυσμενείς εξωτερικές συνθήκες για τις επιδιώξεις ενός ατόμου, που θεωρεί αφελώς ότι θα του εξασφαλίσουν την ευτυχία. Είναι όμως σε όλους γνωστό ότι άλλο πράγμα είναι η τύχη και άλλο η ευτυχία. Ούτε οι τυχεροί είναι πάντα ευτυχισμένοι, ούτε οι άτυχοι είναι πάντα δυστυχισμένοι.

Εσωτερική εργασία - εξωτερική δράση
2019-12-07 17:00 - 19:00
Η Εσωτερική Εργασία μπορεί να περιορίζεται σε εσωτερικό πεδίο δράσης και αποτελέσματος; ή αναπόδραστα αντανακλάται και εκτείνεται κατ’ αναλογία στον εξωτερικό κόσμο, ως επισφράγιση του αποτελέσματος της δύσκολης επιλογής μας για μια ηρωική εξελικτική πορεία μας στην καθημερινότητα;

Ο Πνευματικός Αγώνας του Νίκου Καζαντζάκη
2019-11-27 20:30 - 22:30
Διάλεξη-συζήτηση του ψυχιάτρου-ψυχοθεραπευτή και πνευματικού ακτιβιστή Γιάννη Αυγουστάτου, με τη συμμετοχή του ηθοποιού Ζαφείρη Κατραμάδου, που θα ερμηνεύσει επιστολές του Καζαντζάκη .Ο «Κρητικός Φιλέλλην», όπως του άρεσε να αυτοαποκαλείται, είναι μια ιδιαίτερη περίπτωση στο χώρο των γραμμάτων και της παγκόσμιας διανόησης. Πέρα από τη λογοτεχνική του αξία και το πλούσιο συγγραφικό του έργο, αυτό που τον διακρίνει από πολλούς άλλους συναδέλφους του, είναι η δραματική υπαρξιακή του αναζήτηση, αυτή η φλόγα που τον κατέτρωγε εσωτερικά και δεν του επέτρεπε να ξαποστάσει, ούτε στιγμή.

Φως σε Δράση & Πνευματικός Ακτιβισμός: Mία συγχρονη Κίνηση
2019-11-25 18:00 - 20:00
Οι Πνευματικοί Ακτιβιστές τής Κίνησης ‘’Φώς σε Δράση’’, έχουμε ως σκοπό μας να αφυπνίζουμε σφαιρικά και συνολικά τον εαυτό μας. Δουλεύοντας την αυτο-ανάπτυξή μας, αλλάζουμε πρώτα εμείς και σταδιακά αλλάζουμε τον Κόσμο.Εχουμε ως αρχές και ως τομείς δράσης μας, την αυτογνωσία, την εκπαίδευση, την τέχνη, την ολιστική ζωή, τον εθελοντισμό, την επαφή με τη φύση και τα ανθρώπινα δικαιώματα.Το Φιλοσοφικό Καφενείο, είναι το φιλικό και ελεύθερο online και offline περιβάλλον, όπου συζητούμε και ανταλλάσσουμε εμπειρίες και απόψεις, σε θέματα γενικού ενδιαφέροντος, μέσα σε κλίμα αμοιβαίου σεβασμού και αλληλεγγύης.Σάς καλούμε στην Pub ReΗaΒ, Βαλαωρίτου 19, την Δευτέρα 25 Νοεμβρίου, στις 6 το απόγευμα, για να μας γνωρίσετε και να μάθετε περισσότερα για τον τρόπο που σκεφτόμαστε και λειτουργούμε.Θα χαρούμε να σας δούμε εκεί.!Εισηγήτρια: Αναστασία Φράσσαρη, φιλόλογος Είσοδος ελεύθερη με την κατανάλωση. Λόγω περιορισμένων θέσεων, είναι απαραίτητο να κάνετε εγκαίρως κράτηση θέσης, δίνοντας ονοματεπώνυμο και τηλέφωνο, στο rehab.pub.thess@gmail.com ή στο 6974 103 896

Hair
2019-11-24 11:00 - 14:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει τη χαρά να παρουσιάσει τη διάσημη αντιπολεμική ταινία “Hair”, που προσφέρει πολύ υλικό για σκέψη και ανταλλαγή απόψεων.Για τις ελπίδες και τις ρηξικέλευθες προτάσεις του κινήματος των χίπις, καθώς και για την επικαιρότητά τους θα μιλήσει ο ψυχίατρος ψυχοθεραπευτής και πνευματικός ακτιβιστής Γιάννης Αυγουστάτος, ο οποίος θα συντονίσει και τη συζήτηση που θα ακολουθήσει.Είσοδος με ελεύθερη συνδρομή

Συναισθηματική Νοημοσύνη
2019-11-16 17:30 - 19:30 | Φυγόκεντρος, Parodos Evans, Ηράκλειο, Κρήτη, 71201, Greece
ΣΤΗ ΔΕΥΤΕΡΗ ΣΥΝΑΝΤΗΣΗ ΤΟΥ ΦΙΛΟΣΟΦΙΚΟΥ ΚΑΦΕΝΕΙΟΥ ΗΡΑΚΛΕΙΟΥ ΘΑ ΑΝΑΛΥΣΟΥΜΕ ΚΑΙ ΘΑ ΣΥΖΗΤΗΣΟΥΜΕ ΤΗ ΣΗΜΑΣΙΑ ΤΗΣ ΣΥΝΑΙΣΘΗΜΑΤΙΚΗΣ ΝΟΗΜΟΣΥΝΗΣ.

Η στρατηγική που οδηγεί στην Ευτοπία
2019-11-16 17:00 - 19:00 | Δήμος Στροβόλου
Ευτοπία για μας σημαίνει ρεαλιστική πορεία προς τον καλό τόπο του εφικτού, εδώ και τώρα. Σημαίνει να μην υποτασσόμαστε στα πράγματα έτσι όπως μερικοί έχουν συμφέρον να είναι και να παλεύουμε για να γίνουν έτσι όπως θα έπρεπε και θα μπορούσε να είναι, για το γενικό καλό.

Σχέσεις ελευθερίας ή εξάρτησης;
2019-11-10 19:00 - 21:00 | Cafe Bar Chocolat, Καβάλα, Greece
Πολλοί άνθρωποι επιθυμούν να έχουν στη ζωή τους σχέσεις με άλλα άτομα. Σχέσεις ερωτικές, που διέπονται από αγάπη και συντροφικότητα, σχέσεις φιλικές και γενικά σχέσεις μέσα στις οποίες αισθάνονται αποδεκτοί και αντλούν από αυτές ικανοποίηση και ευτυχία. Η παραπάνω επιθυμία είναι υγιής και φυσιολογική, αρκεί οι σχέσεις αυτές να είναι ισότιμες και το κάθε μέλος να διατηρεί την προσωπική του ταυτότητα και αυτοκυριαρχία. Κάποιοι όμως, κρίνουν το πόσο ευτυχισμένοι είναι από το πόσο πολύ νιώθουν ότι τους αγαπάει ο άλλος.Συμπεριφέρονται όπως φαντάζονται ότι θα ήθελε ο άλλος, παραμερίζοντας τα δικά τους θέλω και τα δικά τους πιστεύω, φοβούμενοι ότι αν δεν συμπεριφερθούν έτσι, θα μείνουν μόνοι τους. Προσαρμόζονται συνεχώς στις επιθυμίες του άλλου και προσέχουν τι λένε και τι κάνουν για να μην τον στενοχωρήσουν. Φοβούνται τόσο πολύ την πιθανότητα της εγκατάλειψης που πολλές φορές καταλήγουν να βρίσκονται μέσα σε σχέσεις στις οποίες ο άλλος τους φέρεται άσχημα, εξουσιαστικά και πολύ συχνά τους κακοποιεί σωματικά ή και ψυχικά. Η συμπεριφορά αυτών των ανθρώπων εξηγείται με τον όρο συναισθηματική εξάρτηση και μπορεί να την έχουν προς κάποιο σύντροφο, κάποιο φίλο, κάποιο γονέα ή ακόμα και από το παιδί τους. Εισήγηση: Παπαδοπούλου ΑλεξάνδραΕίσοδος Ελεύθερη (Υποχρεωτική κατανάλωση ροφήματος για το cafe που μας φιλοξενεί)

ΑΥΤΟΓΝΩΣΙΑ & ΚΟΙΝΩΝΙΚΗ ΔΡΑΣΗ
2019-11-10 18:00 - 20:00
Διάλεξη του ψυχιάτρου-ψυχοθεραπευτή και πνευματικού Ακτιβιστή Γιάννη Αυγουστάτου, στην αίθουσα Νίκος Εγγονόπουλος, του Πνευματικού Κέντρου του Δήμου Βριλησσίων.Φωτορεπορτάζ : Νίκος Θεοχαρίδης

Το Φιλοσοφικό Καφενείο της Κίνησης «ΦΩΣ ΣΕ ΔΡΑΣΗ» 2014-2019
2019-11-03 11:00 - 13:30
Στο επόμενο Φιλοσοφικό Καφενείο της Αθήνας θα γίνει η πρώτη επίσημη συμπαρουσίαση του νέου βιβλίου (Εκδόσεις Δρόμων) του ιδρυτή της Κίνησης, Γιάννη Αυγουστάτου, με τίτλο: ΤΟ ΦΙΛΟΣΟΦΙΚΟ ΚΑΦΕΝΕΙΟΤΗΣ ΚΙΝΗΣΗΣ ΦΩΣ ΣΕ ΔΡΑΣΗ2014-2019 Είστε όλες και όλοι προσκαλεσμένοι για να θυμηθούμε την πεντάχρονη διαδρομή των φιλοσοφικών συναντήσεων, να εκφράσουμε τις εντυπώσεις μας και να σχεδιάσουμε μαζί τη μελλοντική πορεία του Φιλοσοφικού Καφενείου, που εξαπλώθηκε γρήγορα σε πολλές πόλεις της Ελλάδας και στην Κύπρο. Είσοδος ελεύθερη

Οι Μητέρες
2019-10-20 11:00 - 14:00 | Κινηματογράφος Μικρόκοσμος, Greece
Στις 20 Οκτωβρίου θα προβληθεί, σε πρώτη ελληνική προβολή, από τον Αφυπνιστικό Κινηματογράφο, το αριστούργημα” Οι μητέρες”, (The mothers) εμπνευσμένο από το έργο του διάσημου Βραζιλιάνου διάμεσου Chico Xavier (Astral City).Μια συγκινητική ταινία, βασισμένη σε πραγματικές ιστορίες, που θα χαρίσει ανακούφιση και ελπίδα, σε όσους θρηνούν για την απώλεια αγαπημένων τους προσώπων.Ο CHICO XAVIER ΑΠΟΚΑΛΥΨΕΣΕ ΧΙΛΙΑΔΕΣ ΜΗΤΕΡΕΣΤΗΝ ΥΠΑΡΞΗ ΕΝΟΣ ΣΥΝΑΙΣΘΗΜΑΤΟΣ ΠΙΟ ΜΕΓΆΛΟΥΑΠΌ ΤΗΝ ΑΠΩΛΕΙΑ ΕΝΟΣ ΠΑΙΔΙΟΥ:ΤΗ ΒΕΒΑΙΌΤΗΤΑ ΟΤΙ ΑΥΤΟ ΣΥΝΕΧΙΖΕΙ ΝΑ ΖΕΙ!. Με ελληνικούς υπότιτλουςΕίσοδος με ελεύθερη συνδρομή**Όπως καλά γνωρίζετε, η Κίνηση ΦΩΣ ΣΕ ΔΡΑΣΗ που διοργανώνει και τον Αφυπνιστικό Κινηματογράφο είναι καθαρά εθελοντική και δεν έχει έσοδα! Η συνεισφορά σας καλύπτει μέρος μόνο των εξόδων για κάθε προβολή ( ενοικίαση της ταινίας και της αίθουσας, πληρωμή τεχνικού για τους υπότιτλους, μικροφωνική εγκατάσταση για τη συζήτηση κλπ) και γι αυτό ευελπιστούμε να ανταποκριθείτε ανάλογα….
